text: Serieforbryder jages i Kolding
  22 marts 2011 kl. 14.41
  Politiet arbejder på højtryk på at få stoppet en mand, der overfaldet enlige kvinder i Kolding.
  Det seneste overfald skete natten til søndag. Kvinden blev overfaldet bagfra, og forbryderen forsøgte at slæbe hende ind i en gyde ved Låsbygade. Hun slap fri ved at bide gerningsmanden i fingeren.
  Politiet formoder, at den samme forbryder slog til natten til 13. marts.
  En 24-årig kvinde blev overfaldet ved Busterminalen i Brolæggerstræde. En time senere blev en anden kvinde overfaldet ved krydset Bredgade-Gaderslevvej.
  
  Enslydende signalement
  De tre kvinder har givet en enslydende beskrivelse af gerningsmanden. 
  Han er 190 centimeter høj, lidt buttet og lys i huden, iklædt slidte cowboybukser, en sort hættetrøje og hvide sportssko.
  Politiet gennemgår nu billeder fra overvågningskameraer ved banker og butikker.
  Lokalpolitiet i Kolding mener ikke, at den samme forbryder har begået to voldtægter i Kolding natten til 16. januar og 6. februar.
  